Her er de eksklusive festivalhøydepunktene
De norske musikkfestivalene har en tendens til å ligne på hverandre. Mange store og gode navn - som går igjen på flere av dem. Se VGs oversikt over de største artistnavnene som nøyer seg med å besøke én norsk festival i sommer, og som ikke renner ned landet vårt i tide og utide.Hovefestivalen, 27. juni: Sjelden har det knyttet seg større briste-eller-bære-spørsmål til en konsertartist: Årets nye popstjerneskudd avlyste en turné rundt albumslippet i januar, angivelig for å lære seg å synge bedre live. Hvorvidt hun har greid det blir avslørt, «Twin Peaks»-aktig nok, rundt midnatt i skauen utenfor Arendal.Slottsfjell, 21. juli: Da de var i Norge for første og hittil siste gang var de i prosessen med å riste av seg spøkelset Ian Curtis/Joy Division. 31 år, hauger av hits og et knippe albumklassikere senere, er det bassist Peter Hooks tarvelige likplyndrervirksomhet som hefter ved dem. Men han har fått fyken, og siden det etter sigende gikk veldig bra på Chateau Neuf i 1981, er det lov å håpe på magisk klubbpop og majestetisk atmosfærerock i Tønsberg. Norah Jones Moldejazz, 20. juli: Sist hun sto på en norsk scene var i 2004, og siden den gang har Norah Jones beveget seg videre fra den pent møblerte popjazzen som gjorde henne til en av verdens største artister. VGs anmelder Morten Ståle Nilsen ga hennes ferske album «Little Broken Hearts» terningkast 5, og konstaterte at det er hennes beste.Øyafestivalen, 9. august: Islands mest vellydende naturfenomen har ikke vært i Norge siden Quartfestivalen i 1998; året som også var hennes siste som virkelig storselgende plateartist. Björks ikonstatus og musikalske innflytelse gjør det likevel hevet over enhver tvil at et besøk av henne er en begivenhet.Øyafestivalen, 8. august: Store forventninger til comebacket fra disse indierocklegendene. Disse bør muligens modereres noe med tanke på hvor vokalt ustabil Ian Brown er og var, også i bandets storhetstid. For ikke å snakke om i 1995, da de startet sin siste, katastrofale turné i Oslo. Men bare det å se navnet deres på en festivalplakat er blant årets høydepunkter for mange. Tom Petty Norwegian Wood, 15. juni: Det er ikke bare musikalsk Petty foretrekker bakkekontakt. Semilegenden sliter med flyskrekk, noe som gjør turnévirksomhet i Europa til en sjeldenhet for hans del. Om det er god terapi eller annet som sørger for hans første norgesvisitt på 20 år er uvisst, men populært er det: Dagen han spiller i Frognerbadet er for lengst utsolgt.Øyafestivalen, 8. august: Siste gang sjefen fra støypop-pionerene Hüsker Dü var i Norge spilte han solokonsert på lille Beach Club i Oslo 1991. Året etter kom hans desidert største kommersielle suksess, albumet «Copper Blue» med hans nye band Sugar. Og det er den platen som står i fokus når han nå omsider returnerer.Buktafestivalen, 19. juli: Tausheten rundt Nina Persson og hennes prosjekter har de siste årene vært øredøvende. Om tiden er moden for et Cardigans-comeback vil vise seg i Tromsø, hvor de spiller sin første konsert i Norge på seks år.Kollenfest, 29. juni: Ta det med ro. Det blir Oasis-låter også.Øyafestivalen, 10. august: Hard indierock med mainstreamappell er - i likhet med The Black Keys-konserter på norsk jord - sjelden vare i disse dager. Her kommer begge deler. Rihanna Kollenfest, 29. juni: Riktignok spilte hun to konserter i Bergen og én i Oslo i fjor høst. Men Rihanna er klodens popdronning, og med dét årets heftigste norske festivalbooking. Billettprisen i Holmenkollen er imidlertid heftig den også, så det gjenstår å se om den nystartede festivalen treffer blink eller snubler på startstreken.Pstereo, 18. august: Det nærmeste danskene har kommet et slags Radiohead; Mew rører på seg etter tre års avslapning, og har valgt seg Trondheim som åsted for årets norgesvisitt.
Her er konsertene du kun får se ett sted i Norge i sommer.